Irene Lentz

Irene Lentz (verh. as Irene Jones, later as Irene Gibbons; * 8. Dezember 1900 in Baker, Montana, USA; † 15. November 1962 in Los Angeles, Kalifornien, USA) weer en US-amerikaansche Kledaaschmakersche, de in’n Afspann tomeist as Irene opföhrt weer.

 Leven un Wark 
Lentz is in de Tiet vun’n Stummfilm na’n Film kamen. As Schauspelersche hett se 1921 mit Slapstick-Kummedien an de Siet vun Mack Sennett, Ben Turpin un Billy Bevan anfungen. 1929 hett se F. Richard Jones heiraat, de bi ehrn eersten Film Speelbaas weer. De is in’n Dezember 1930 aver al fröh an en Tuberkuloos doodbleven.

In junge Johren harr Irene Lentz al dat Neihen lehrt. Mit ehr egen Kledaasch hett se en lütten Laden apen maakt, mit den se veel Spood haar. Se is denn in en hoch ansehne Boutique anstellt worrn, woneem ok Stars ut Hollywood inköpen deen. So keem dat, dat se ok in de Filmindustrie gau bekannt weer. Unafhangige Studios hebbt denn bi ehr nafraagt, dat se Kledaasch för en poor Produkschonen maken schüll. Vun de Tiet an, hett se sik blots noch Irene nöömt. 1933 hett se de eerste Arbeit för en Filmprodukschoon maakt. Veel Spood harr se 1937 mit ehr Kledaasch vun Ginger Rogers in dat Musical The Gay Divorcee (dt.: Tanz mit mir). Dorna hett se nu fakener ok för grote Studios arbeit. Ünner annern hett se Kledaasch maakt för Marlene Dietrich, Jean Arthur, Carole Lombard, Merle Oberon un Deborah Kerr.

Dör ehr Arbeit hett se den Schriever Eliot Gibbons drapen, den se 1936 heiraten de. He weer de Broder vun den mit Priesen uttekten Filmutstatter Cedric Gibbons. Dör de Verbinnen vun den Utstatter harr Irene de Mööglichkeit, na MGM to wesseln. Dor haar se denn dat Seggen in dat Afdeel för Kledaasch. Sünners loovt weer dor ehr Avantgarde-Kreatschoon för Lana Turner. Dorför is se 1949 för den Oscar nomineert wesen.

Ofschoonst se veel Spood harr, weer de Arbeit mit ehrn mächtigen un dicknäsigen Swager as ok de Eh mit Eliot nich licht. 1950 is se vun MGM weggahn, vunwegen dat se en egen Moodhuus apen maken wull. Se is teihn Johren vun de Filmindustrie wegbleven, weer denn aver vun ehr Fründin Doris Day betütert, dat se noch mol na’n Film torüch kamen schüll. Foorts harr se ok wedder Spood mit ehr Arbeiten. Ehr tweete Nomineren för den Oscar harr se för Doris Day ehr Kledaasch in Midnight Lace (dt.: Mitternachtsspitzen). 1962 het tse sik denn aver vullstännig vun’n Film torüchtagen.

An’n 15. November 1962 hett Irene in’t Knickerbocker Hotel in Los Angeles Sülvstmoord maakt. De 62-Johrige harr toeerst versöcht sik de Pulsadern apentosnieden, wat aver nich funkschoneert hett. Dorophen is se an’n Namiddag ut dat Finster vun de Baadstuuv in’n veerteihnsten Stock sprungen un dorbi op dat Vördack vun de Lobby opslahn. Ehr Liek weer eerst an’n Avend opdeckt.

 Filmografie (Utwahl) 
 Johr Titel 1936 Wedding Present 1937 Shall We Dancedt.: Tanz mit mir 1938 Vivacious Lady 1938 There Goes My Heartdt.: Millionärin auf Abwegen 1939 Midnightdt.: Enthüllung um Mitternacht 1939 Intermezzo: A Love Storydt.: Intermezzo 1940 Lucky Partnersdt.: Glückspilze 1940 He Stayed for Breakfast 1940 Seven Sinnersdt.: Das Haus der sieben Sünden 1942 They All Kissed the Bridedt.: Ein Kuss zuviel 1942 Tales of Manhattandt.: Sechs Schicksale 1942 The Talk of the Towndt.: Zeuge der Anklage 1943 Above Suspiciondt.: Gefährliche Flitterwochen 1943 Thousands Cheerdt.: Nacht der tausend Sterne 1943 A Guy Named Joedt.: Kampf in den Wolken 1944 Broadway Rhythm 1944 Two Girls and a Sailordt.: Mein Schatz ist ein Matrose 1944 Gaslightdt.: Das Haus der Lady Alquist 1944 Music for Millionsdt.: Musik für Millionen 1944 The Canterville Ghostdt.: Das Gespenst von Canterville 1944 The Seventh Crossdt.: Das siebte Kreuz 1945 Adventuredt.: Mann ohne Herz 1945 The Picture of Dorian Graydt.: Das Bildnis des Dorian Gray 1945 The Clockdt.: Urlaub für die Liebe 1946 Easy to Weddt.: Eine Falle für die Braut 1946 The Postman Always Rings Twicedt.: Im Netz der Leidenschaften 1946 The Yearlingdt.: Die Wildnis ruft 1947 Living in a Big Waydt.: Liebe auf den zweiten Blick 1947 Fiestadt.: Mexikanische Nächte 1947 Cass Timberlanedt.: Fesseln der Liebe 1947 The Sea of Grassdt.: Endlos ist die Prärie 1947 The Unfinished Dancedt.: Tanz ohne Ende 1948 State of the Uniondt.: Der beste Mann 1948 Julia Misbehavesdt.: Die unvollkommene Dame 1948 The Piratedt.: Der Pirat 1949 The Bribedt.: Geheimaktion Carlotta 1949 Neptune’s Daughterdt.: Neptuns Tochter 1949 Scene of the Crimedt.: Sumpf des Verbrechens 1949 In the Good Old Summertimedt.: Damals im Sommer 1950 Please Believe Medt.: Drei Männer für Alison 1960 Midnight Lacedt.: Mitternachtsspitzen 1961 Lover Come Backdt.: Ein Pyjama für zwei 1963 A Gathering of Eaglesdt.: Der Kommodore

 Utteken 
Irene weer för ehr Arbeiten dreemol för Filmpriesen vörslahn, dorünner tweemol för den Oscar in de Kategorie Best Kledaasch. Uttekent weer se 2005 mit de Opnahm in de Hall of Fame vun de Costume Designers Guild.

 Weblenken 


Kategorie:Kledaaschmaker
Kategorie:Börger von de USA
Kategorie:Fru
Kategorie:Boren 1900
Kategorie:Storven 1962